**\*\*\* Ninge legănat și moale**

*Bragagiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ninge legănat și moale

Din tăcere în tăcere

Ca oftatul plin în jale

Căzător fără putere.

Parcă timpul scapă vreme

Printre degete-nghețate

Și se teme, și se teme

Pentru vise sfărâmate.

Ca-ntrebarea mută cerne

Fulguirea-n nerăspunderi

Rostogolul pe troiene

Stele cad în orișiunde.

Eu le prind în palme zborul

Ca pe sorți ori ca pe fleacuri

Socotind cu fulgii dorul

Și secundele din veacuri.

Mi se pare-atât de simplu

Să-mi opresc în tihnă mersul

Măsurând cu vise timpul

Și în palme Universul.

Victor Bragagiu